VENDIM
Nr. 440, datë 31.7.2025

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RIKONSTRUKSIONI I SHKOLLËS SË MESME ‘RAMIZ ARANITASI’, ÇOROVODË, SI DHE RUAJTJES SË PERIMETRIT TË SIGURISË NË SHKOLLA”, BASHKIA SKRAPAR

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Rikonstruksioni i shkollës së mesme ‘Ramiz Aranitasi’, Çorovodë, si dhe ruajtjes së perimetrit të sigurisë në shkolla”, Bashkia Skrapar.
2. Shpronësimi bëhet në favor të Bashkisë Skrapar.
3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasuritë e llojit “truall” dhe “ndërtesë”, me një vlerë të përgjithshme prej 1 105 974 (një milion e njëqind e pesë mijë e nëntëqind e shtatëdhjetë e katër) lekësh.
4. Vlera e përgjithshme e shpronësimit, prej 1 105 974 (një milion e njëqind e pesë mijë e nëntëqind e shtatëdhjetë e katër) lekësh, përballohet nga Bashkia Skrapar.
5. Vlera e shpenzimeve procedurale, në masën 50 000 (pesëdhjetë mijë) lekë, përballohet nga Bashkia Skrapar. 
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
7. Pronarët e pasurive të paluajtshme, pronë private, të pasqyruar në tabelën që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim pranë Bashkisë Skrapar.
8. Bashkia Skrapar kryen procedurat për likuidimin e pronarëve të shpronësuar, sipas përcaktimeve të bëra në këtë vendim. 
9. Afati i fillimit dhe i përfundimit të punimeve është në përputhje me afatet e parashikuara nga Bashkia Skrapar.
10. Agjencia Shtetërore e Kadastrës, Drejtoria Vendore Skrapar, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe regjistron aktin e kalimit të pronësisë në favor të Bashkisë Skrapar për pasuritë e shpronësuara, sipas këtij vendimi.
11. Agjencia Shtetërore e Kadastrës pezullon të gjitha transaksionet me pasuritë e shpronësuara deri në momentin e realizimit të procesit të hedhjes së gjurmës së projektit mbi hartën kadastrale dhe regjistron aktin e kalimit të pronësisë në favor të Bashkisë Skrapar për pasuritë e shpronësuara, sipas këtij vendimi.
12. Ngarkohen Ministria e Infrastrukturës dhe Energjisë, Bashkia Skrapar, Agjencia Shtetërore e Kadastrës, Drejtoria Vendore Skrapar dhe Agjencia Shtetërore për Shpronësimin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku


























LISTA EMËRORE E PRONARËVE, PASURITË PRONË PRIVATE E TË CILËVE SHPRONËSOHEN PËR INTERES PUBLIK, NGA REALIZIMI I PROJEKTIT “RIKONSTRUKSION I SHKOLLËS ‘RAMIZ ARANITASI’ ÇOROVODË, SI DHE RUAJTJES SË PERIMETRIT TË SIGURISË NË SHKOLLA”, BASHKIA SKRAPAR
	Nr. rendor
	PRONARI
	TË DHËNAT KADASTRALE (SIPAS KARTELËS SË PASURISË) 
	VLERËSIMI PËR SHPRONËSIM
	[bookmark: _GoBack]SHËNIME                (Kufizime hipotekore, barrë mbi pasurinë etj.)

	
	
	
	
	TRUALL



	NDËRTESË
	Vlera totale (lekë)
	

	
	EMËR
	ATËSI
	MBIEMËR
	Fshati ose   Qyteti
	Zona kadastrale
	Nr. Pasurise
	Lloji i pasurise 
	Sipërfaqa totale
	Truall (m²)
	Ndërtesë (m²)
	Volumi
	Faqe
	Sipërfaqja (m²)
	Çmimi (lekë/m²)
	
	Vlera (lekë)



	Sipërfaqja (m²)
	Çmimi (lekë/m²)
	Vlera (lekë)
	
	

	1
	FLORA
	HALIL
	JAZEXHIU
	Çorovodë
	1420
	10/65
	ndërtesë
	34
	 
	34
	10
	239
	0
	 
	0
	34
	19,521
	663,714
	663,714
	Shteti është pronar I truallit 10/131 (V.10 F.238) mbi të cilin është ndërtesa 10/65

	2
	DAJLAN
	RRAHMAN
	SEITI
	Çorovodë
	1420
	10/66
	ndërtesë
	20
	20
	20
	10
	241
	20
	1,015
	20,300
	20
	21,098
	421,960
	442,260
	 Nr.dok.7060 dt.e rregjistrimit 07.03.2018 Vënie sekuestro konservative nr.292/5 prot. Datë 23.01.2018 nga përmbaruesi "Kozeta Caka".   

	Vlera totale
	1,105,974
	 



